《建安道中》
宋代·朱松

吾生意行初不谋，泛泛何啻波中鸥。携家来作闽海梦，三年客食天南陬。

我先人庐在何许，大江之左道阻脩。奉新家有手足爱，只身归扫先梧楸。

旋当来此营斗粟，南北颠倒无时休。此心转与世事左，自作磨蚁将谁尤。

安知不满达者笑，穷达一戏如观优。咄哉吾语亦已堕，且与造物同浮游。

作者简介：朱松（1097一1143）字乔年，号韦斋，朱熹之父，祖籍徐州府萧县人，宋绍圣四年生于徽州婺源(江西婺源)，宋绍兴十三年卒于建州城南环溪，葬于崇安五夫里，享年四十六。宋重和元年戊戌登进士，宋宣和年间为福建政和县尉，侨寓建阳（今属福建）崇安，后徙考亭。历任著作郎、吏部郎等职，世称吏部郎府君，赠通议大夫，封粤国公，谥献靖祀入圣庙。后因极力反对权相秦桧议和，贬任江西饶州知州（治今鄱阳），未至任病逝。